CELEX: 32018D0253
Language: et
Date: 2018-02-15 00:00:00
Title: Nõukogu otsus (EL) 2018/253, 15. veebruar 2018, Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt Uus-Meremaa vahelise suhteid ja koostööd käsitleva partnerluslepingu alusel moodustatud ühiskomitees seoses ühiskomitee töökorda ning allkomiteede ja töörühmade pädevust käsitlevate otsuste vastuvõtmisega

20.2.2018   
            
            
               ET
            
            
               Euroopa Liidu Teataja
            
            
               L 46/9
            
         NÕUKOGU OTSUS (EL) 2018/253,
   15. veebruar 2018,
   Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt Uus-Meremaa vahelise suhteid ja koostööd käsitleva partnerluslepingu alusel moodustatud ühiskomitees seoses ühiskomitee töökorda ning allkomiteede ja töörühmade pädevust käsitlevate otsuste vastuvõtmisega
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 37,
   võttes arvesse Euroopa Liidu toimimise lepingut, eriti selle artiklit 207 ja artikli 212 lõiget 1 koostoimes artikli 218 lõikega 9,
   võttes arvesse Euroopa Komisjoni ning liidu välisasjade ja julgeolekupoliitika kõrge esindaja ühist ettepanekut
   ning arvestades järgmist:
   
               (1)
            
            
               Ühelt poolt Euroopa Liidu ja selle liikmesriikide ning teiselt poolt Uus-Meremaa vahelisele suhteid ja koostööd käsitlevale partnerluslepingule (1) („leping“) kirjutati alla 5. oktoobril 2016 Brüsselis ja seda on ajutiselt kohaldatud alates 12. jaanuarist 2017.
            
         
               (2)
            
            
               Lepingu artikli 53 lõike 1 alusel on moodustatud ühiskomitee, et hõlbustada lepingu rakendamist („ühiskomitee“).
            
         
               (3)
            
            
               Lepingu artikli 53 lõikes 4 on sätestatud, et ühiskomitee võtab vastu oma töökorra ja võib moodustada konkreetsete küsimustega tegelevaid allkomiteesid ja töörühmi.
            
         
               (4)
            
            
               Lepingu artikli 53 lõikes 5 on sätestatud, et lepinguosalised juhivad ühiskomiteed ühiselt.
            
         
               (5)
            
            
               Lepingu tulemusliku rakendamise tagamiseks tuleks võimalikult kiiresti võtta vastu ühiskomitee töökord ning allkomiteede ja töörühmade pädevus.
            
         
               (6)
            
            
               Liidu seisukoht ühiskomitees peaks põhinema lisatud ühiskomitee otsuste eelnõudel,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel ühiskomitee esimesel koosolekul võetav seisukoht põhineb käesolevale otsusele lisatud ühiskomitee otsuste eelnõudel.
   Artikkel 2
   Käesolev otsus jõustub selle vastuvõtmise päeval.
   
      Brüssel, 15. veebruar 2018
      
         
            Nõukogu nimel
         
         
            eesistuja
         
         K. VALCHEV
      
   
   
      (1)  ELT L 321, 29.11.2016, lk 3.
   
      EELNÕU
      ELi JA UUS-MEREMAA ÜHISKOMITEE OTSUS nr 1/2018,
      …,
      oma töökorra vastuvõtmise kohta
      ÜHISKOMITEE,
      võttes arvesse ühelt poolt Euroopa Liidu ja selle liikmesriikide ning teiselt poolt Uus-Meremaa vahelist suhteid ja koostööd käsitlevat partnerluslepingut (1) („leping“), eriti selle artiklit 53,
      ning arvestades järgmist:
      
                  (1)
               
               
                  Lepingu teatavaid osi on ajutiselt kohaldatud alates 12. jaanuarist 2017.
               
            
                  (2)
               
               
                  Seega peaks ühiskomitee võtma vastu oma töökorra,
               
            ON VASTU VÕTNUD KÄESOLEVA OTSUSE:
      
                  1.
               
               
                  Võetakse vastu ühiskomitee töökord, mis on esitatud lisas.
               
            
                  2.
               
               
                  Käesolev otsus jõustub selle vastuvõtmise päeval.
               
            
         …,
         
            
               Ühiskomitee nimel
            
            
               kaaseesistujad
            
         
      
      
         (1)  ELT L 321, 29.11.2016, lk 3.
   
   
      LISA
      Euroopa Liidu ja selle liikmesriikide ning Uus-Meremaa vaheline suhteid ja koostööd käsitlev partnerlusleping
      Ühiskomitee töökord
      Ülesanded ja koosseis
      
               
                  1.
               
               
                  Ühiskomitee täidab ülesandeid, mis on sätestatud ühelt poolt Euroopa Liidu ja selle liikmesriikide ning teiselt poolt Uus-Meremaa vahelise suhteid ja koostööd käsitleva partnerluslepingu („leping“) artiklis 53.
               
            
               
                  2.
               
               
                  Ühiskomiteesse kuuluvad mõlema lepinguosalise sobival tasemel esindajad.
               
            Eesistuja
      
               
                  3.
               
               
                  Ühiskomiteed juhivad ühiselt mõlema lepinguosalise esindajad.
               
            Koosolekud
      
               
                  4.
               
               
                  Ühiskomitee koguneb tavaliselt kord aastas, kui lepinguosalised ei ole otsustanud teisiti. Koosolekud kutsuvad kokku kaaseesistujad ja need toimuvad vaheldumisi Brüsselis ja Wellingtonis ühiselt kokku lepitud kuupäeval. Ühiskomitee erikoosolekuid võidakse lepinguosaliste kokkuleppel korraldada ükskõik kumma lepinguosalise taotlusel.
               
            
               
                  5.
               
               
                  Ühiskomitee koguneb tavaliselt kõrgemate ametnike tasemel, kui lepinguosalised ei ole kokku leppinud teisiti.
               
            Avalikustamine
      
               
                  6.
               
               
                  Ühiskomitee koosolekud ei ole avalikud, kui ei ole otsustatud teisiti.
               
            Osalejad
      
               
                  7.
               
               
                  Enne iga koosolekut teatatakse kaaseesistujatele sekretäride vahendusel kummagi lepinguosalise delegatsiooni kavandatav koosseis.
               
            
               
                  8.
               
               
                  Asjakohasel juhul ja lepinguosaliste kokkuleppel võib ühiskomitee koosolekutele kutsuda eksperte või muude asutuste esindajaid kas vaatlejana või teabe esitamiseks konkreetse teema kohta.
               
            Sekretärid
      
               
                  9.
               
               
                  Euroopa välisteenistuse esindaja ning Uus-Meremaa välis-ja kaubandusministeeriumi esindaja tegutsevad ühiselt ühiskomitee sekretäridena. Kogu ühiskomitee kaaseesistujate kirjavahetus edastatakse sekretäridele.
               
            Koosolekute päevakord
      
               
                  10.
               
               
                  Kaaseesistujad koostavad iga koosoleku esialgse päevakorra. See saadetakse koos asjaomaste dokumentidega lepinguosalistele hiljemalt 15 päeva enne koosoleku algust.
               
            
               
                  11.
               
               
                  Esialgne päevakord sisaldab punkte, mis on kaaseesistujatele esitatud vähemalt 21 päeva enne koosoleku algust.
               
            
               
                  12.
               
               
                  Iga koosoleku alguses võtab ühiskomitee vastu lõpliku päevakorra. Esialgses päevakorras kajastamata punkti võib päevakorda lisada lepinguosaliste nõusolekul.
               
            
               
                  13.
               
               
                  Lepinguosaliste kokkuleppel võivad kaaseesistujad konkreetse juhtumi asjaolude arvesse võtmiseks punktides 11 ja 12 osutatud tähtaegu lühendada.
               
            Koosoleku protokoll
      
               
                  14.
               
               
                  Sekretärid koostavad ühiselt iga koosoleku esialgse protokolli tavaliselt 30 kalendripäeva jooksul pärast koosolekut. Esialgne protokoll tugineb kaaseesistujate kokkuvõttele ühiskomitee tehtud järeldustest.
               
            
               
                  15.
               
               
                  Mõlemad lepinguosalised peavad esialgse protokolli heaks kiitma 45 kalendripäeva jooksul pärast koosolekut või lepinguosaliste poolt kokkulepitud muuks kuupäevaks. Kui protokolli osas on jõutud kokkuleppele, kirjutavad kaaseesistujad ja sekretärid alla kaks originaaleksemplari. Kumbki lepinguosaline saab ühe originaaleksemplari.
               
            Otsused ja soovitused
      
               
                  16.
               
               
                  Ühiskomitee võib vastu võtta otsuseid ja soovitusi. Ühiskomitee otsuste ja soovituste pealkiri on vastavalt „otsus“ või „soovitus,“ millele järgneb seerianumber, vastuvõtmise kuupäev ja teema kirjeldus. Igas otsuses sätestatakse selle jõustumise kuupäev.
               
            
               
                  17.
               
               
                  Ühiskomitee võtab vastu otsuseid ja soovitusi lepinguosaliste kokkuleppel ning pärast asjaomaste sisemenetluste lõpuleviimist.
               
            
               
                  18.
               
               
                  Ühiskomitee võib otsuse või soovituse vastu võtta kirjaliku menetluse teel. Sellisel juhul lepivad lepinguosalised kokku menetluse kestuse tähtajas. Kui tähtaja möödumisel ei ole kumbki lepinguosaline otsuse või soovituse ettepanekule vastuseisu avaldanud, kuulutavad ühiskomitee kaaseesistujad otsuse või soovituse ühisel kokkuleppel vastuvõetuks.
               
            
               
                  19.
               
               
                  Ühiskomitees vastuvõetud otsused ja soovitused kinnitatakse kahes originaaleksemplaris ühiskomitee kaaseesistujate allkirjadega.
               
            
               
                  20.
               
               
                  Kumbki lepinguosaline võib avaldada ühiskomitee otsused ja soovitused oma ametlikus väljaandes.
               
            Kirjavahetus
      
               
                  21.
               
               
                  Ühiskomiteele adresseeritud kirjad suunatakse selle lepinguosalise sekretärile, kellega kirja saatja seotud on, ja asjaomane sekretär teavitab omakorda teist sekretäri.
               
            
               
                  22.
               
               
                  Sekretärid tagavad, et ühiskomiteele adresseeritud kirjad edastatakse kaaseesistujatele ja saadetakse asjakohasel juhul edasi vastavalt punktile 25.
               
            
               
                  23.
               
               
                  Sekretärid edastavad kaaseesistujate saadetud kirjad lepinguosalistele ja saadavad need asjakohasel juhul edasi punktis 25 osutatud dokumentidena.
               
            
               
                  24.
               
               
                  Kaaseesistujate kirjavahetus võib toimuda mis tahes kirjalikus vormis, sealhulgas e-posti teel.
               
            Dokumendid
      
               
                  25.
               
               
                  Kui ühiskomitee arutelud põhinevad kirjalikel dokumentidel, nummerdavad sekretärid kõnealused dokumendid ning saadavad need edasi osalejatele.
               
            Kulud
      
               
                  26.
               
               
                  Lepinguosalised kannavad kõik ühiskomitee koosolekutel osalemisega seotud kulud ise, sealhulgas personali-, reisi-, elamis-, posti- ja telekommunikatsioonikulud.
               
            
               
                  27.
               
               
                  Koosolekute korraldamise ja dokumentide paljundamisega seotud kulud kannab see lepinguosaline, kes koosoleku korraldab.
               
            Allkomiteed ja töörühmad
      
               
                  28.
               
               
                  Ühiskomitee võib otsustada moodustada allkomiteesid ja töörühmi, kes aitaksid ühiskomiteel tema ülesandeid täita.
               
            
               
                  29.
               
               
                  Ühiskomitee võib otsustada olemasoleva allkomitee või töörühma laiali saata, määrata kindlaks selle pädevuse või seda muuta.
               
            
               
                  30.
               
               
                  Allkomiteed ja töörühmad esitavad pärast iga oma koosolekut ühiskomiteele aruande.
               
            
               
                  31.
               
               
                  Töörühmadel ei ole otsustusõigust, aga nad võivad esitada ühiskomiteele ettepanekuid.
               
            Töökorra muutmine
      
               
                  32.
               
               
                  Lepinguosalised võivad kokku leppida käesoleva töökorra muutmises vastavalt punktidele 16–20.
               
            
   
      EELNÕU
      ELi JA UUS-MEREMAA ÜHISKOMITEE OTSUS nr 2/2018,
      …,
      allkomiteede ja töörühmade pädevuse vastuvõtmise kohta
      ÜHISKOMITEE,
      võttes arvesse ühelt poolt Euroopa Liidu ja selle liikmesriikide ning teiselt poolt Uus-Meremaa vahelist suhteid ja koostööd käsitlevat partnerluslepingut (1) („leping“), eriti selle artiklit 53 ja ühiskomitee töökorra punkte 28–31,
      ning arvestades järgmist:
      vastavalt ühiskomitee töökorra punktidele 28 ja 29 võib ühiskomitee moodustada allkomiteesid ja töörühmi, kes aitaksid ühiskomiteel tema ülesandeid täita, ning määrata kindlaks nende pädevuse,
      ON VASTU VÕTNUD KÄESOLEVA OTSUSE:
      
                  1.
               
               
                  Ühiskomitee allkomiteede ja töörühmade pädevus on sätestatud lisas.
               
            
                  2.
               
               
                  Käesolev otsus jõustub selle vastuvõtmise päeval.
               
            
         …,
         
            
               Ühiskomitee nimel
            
            
               kaaseesistujad
            
         
      
      
         (1)  ELT L 321, 29.11.2016, lk 3.
   
   
      LISA
      Allkomiteede ja töörühmade pädevus
      
               
                  1.
               
               
                  Allkomiteed ja töörühmad arutavad lepingu rakendamisega seotud küsimusi nende pädevusse kuuluvates valdkondades, mille on kindlaks määranud ühiskomitee. Nad võivad arutada ka kahepoolse koostöö asjaomase valdkonnaga seonduvaid teemasid või konkreetseid projekte.
               
            
               
                  2.
               
               
                  Allkomiteed ja töörühmad töötavad ühiskomitee alluvuses. Nad edastavad oma koosolekute protokollid ja soovitused ühiskomiteele ühiskomitee poolt ette nähtud tähtajaks.
               
            
               
                  3.
               
               
                  Allkomiteed ja töörühmad koosnevad mõlema lepinguosalise esindajatest.
               
            
               
                  4.
               
               
                  Allkomiteed ja töörühmad võivad kutsuda oma koosolekutele eksperte ja kuulata ära nende arvamused päevakorra konkreetsete punktide kohta.
               
            
               
                  5.
               
               
                  Allkomiteesid ja töörühmasid juhivad ühiselt mõlema lepinguosalise esindajad.
               
            
               
                  6.
               
               
                  Lepinguosaliste esindajad tegutsevad ühiselt allkomiteede ja töörühmade sekretäridena. Sekretärid täidavad samu ülesandeid kui ühiskomitee sekretärid.
               
            
               
                  7.
               
               
                  Allkomiteed ja töörühmad kohtuvad vähemalt nii tihti, kui ühiskomitee seda nõuab. Erakorralisi koosolekuid võidakse lepinguosaliste kokkuleppel korraldada ükskõik kumma lepinguosalise taotlusel. Iga koosolek toimub lepinguosaliste vahel ühiselt kokkulepitud ajal ja kohas.
               
            
               
                  8.
               
               
                  Allkomiteed ja töörühmad tegutsevad vastavalt ühiskomitee töökorrale seoses päevakorra, protokolli, soovituste, kirjavahetuse, dokumentide ja kuludega, kui ühiskomitee ei ole ette näinud teisiti.
               
            
               
                  9.
               
               
                  Koosolekud ei ole avalikud, kui lepinguosalised ei otsusta teisiti.